Diari Oficial de la Generalitat Valenciana


Sumari del DOGV 5055, del 22-07-2005 (2005/8577)

Informació pública de la suspensió de l'atorgament de llicències per a estudiar l'ordenació, en la zona compresa entre l'avinguda del Mar i l'accés nord a l'autopista i zona de connexió amb A-7 i N-340.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5055

Data del DOGV
:   22-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8577


Organisme emissor
:   Ajuntament de Castelló de la Plana

Tipus de document
:   Anunci

Informació pública de la suspensió de l'atorgament de llicències per a estudiar l'ordenació, en la zona compresa entre l'avinguda del Mar i l'accés nord a l'autopista i zona de connexió amb A-7 i N-340. [2005/M8577]
  
L'Ajuntament en Ple, en sessió duta a terme en data 26 de maig de 2005, va adoptar l'acord següent:
  
L'arquitecte municipal ha emés un informe en què es posa de manifest que actualment s'estan realitzant les obres d'accessos al port, amb una solució d'enllaç que connecta l'accés sud de l'autopista A-7 i la carretera nacional N-340 amb el port, circumval·lant la ciutat per l'est fins a l'altura del camí Fondo.
  
Del que exposa i dels plans d'ordenació territorial es desprén la necessitat de definir un vial al nord de la ciutat, que connecte el vial del port amb l'accés nord a l'autopista A-7 i carretera nacional N-340, a fi d'evitar recorreguts innecessaris procedents del nord, i facilitar, alhora, el tancament de la circumval·lació.
  
Amb el vial indicat Castelló comptaria amb dos circumval·lacions, una més urbana (actual ronda sud, est, nord) i una altra de caràcter interurbà, formada pels accessos al port a l'est i per la A-7 i N-340 a l'oest.
  
Per a evitar la realització d'actuacions urbanístiques que puguen dificultar o fer més onerosa l'execució del vial de connexió, és convenient suspendre les llicències per a estudi en l'àmbit situat entre l'avinguda del Mar i l'accés nord a l'autopista.
  
De l'article 102 del Reial Decret Legislatiu 1/1992, pel qual es va aprovar el Text Refós de la Llei sobre el Règim del Sòl i Ordenació Urbana en relació amb l'article 57 de la Llei Reguladora de l'Activitat Urbanística, es desprén que l'Ajuntament pot suspendre per a estudi l'atorgament de llicències i acords aprovatoris de programes.
  
Per tot això, vistos els informes emesos pel cap de l'Agència de Desenvolupament Urbanístic i per l'assessora jurídica de Planejament i Gestió i els preceptes mencionats, a proposta de la Comissió Informativa d'Urbanisme i Obres, s'acorda:
  
Primer. Suspendre l'atorgament de llicències i acords aprovatoris de programes per a l'estudi de l'ordenació, en la zona compresa entre l'avinguda del Mar i l'accés nord a l'autopista (franja de 250 m d'amplària) i zona de connexió amb A-7 i N-340 (d'aproximadament 800 m d'amplària i 2500 m de longitud).
  
Segon. Publicar aquest acord en un periòdic, en el Butlletí Oficial de la Província de Castelló i en el Diari Oficial de la Generalitat Valenciana.
  
La qual cosa es fa pública per a general coneixement.